CELEX: 52005PC0427
Language: lt
Date: 2005-09-14
Title: Pasiūlymas Tarybos direktyva iš dalies keičianti Direktyvą 69/169/EEB dėl alaus įvežimui į Suomiją taikomų laikinų kiekybinių apribojimų

Svarbus teisinis pranešimas

|

52005PC0427

Pasiūlymas Tarybos Direktyva iš dalies keičianti Direktyvą 69/169/EEB dėl alaus įvežimui į Suomiją taikomų laikinų kiekybinių apribojimų  /* KOM/2005/0427 galutinis - CNS 2005/0175 */  

	[pic] | EUROPOS BENDRIJŲ KOMISIJA |Briuselis, 14.9.2005KOM(2005) 427 galutinis2005/0175 (CNS)PasiūlymasTARYBOS DIREKTYVAiš dalies keičianti Direktyvą 69/169/EEB dėl alaus įvežimui į Suomiją taikomų laikinų kiekybinių apribojimų(pateikta Komisijos)AIŠKINAMASIS MEMORANDUMASPASIūLYMO APLINKYBėS |Pasiūlymo pagrindas ir tikslai Suomija, turinti sieną su Rusija, kurioje alkoholis yra žymiai pigesnis, paprašė pratęsti dabartinių alaus įvežimo apribojimų taikymą po 2006 m. sausio 1 d. asmenims, atvykstantiems iš nesančių valstybėmis narėmis šalių. Šiuo prašymu siekiama spręsti fiskalines, ekonomines, socialines, sveikatos ir viešosios tvarkos problemas. Komisija siūlo leisti Suomijai taikyti 16 litrų kiekybinį alaus įvežimo apribojimą asmenims, atvykstantiems iš nesančių valstybėmis narėmis šalių, kuris vėliausiai įsigaliotų nuo 2006 m. sausio 1 d. Ši priemonė turėtų padėti Suomijai sušvelninti dabartines fiskalines ir ekonomines problemas. Tačiau tokia leidžianti nukrypti nuostata turėtų būti taikoma tik tam tikru laikotarpiu: a) siekiant atsižvelgti į vienodų Bendrijos taisyklių svarbą, kad neatsirastų konkurencijos iškraipymų dėl skirtingų apribojimų taikymo, kai yra kertamos išorinės Bendrijos sienos su trečiosiomis šalimis, ir b) laukiant Tarybos direktyva 69/169/EEB nustatytos prekių vertės ir kiekio bendrosios peržiūros rezultatų. Po šios peržiūros greičiausiai bus parengtas pasiūlymas, kuriame, inter alia, bus pateiktas ilgalaikis Suomijos problemos sprendimas. Ši leidžianti nukrypti nuostata nustos galioti 2006 m. gruodžio 31 d. |Bendrosios aplinkybės 2000 m. Suomijai buvo leista taikyti leidžiančią nukrypti nuostatą iki 2005 m. gruodžio 31 d. siekiant ne mažiau kaip iki 6 litrų apriboti įvežamo alaus kiekį asmenims, atvykstantiems iš nesančių valstybėmis narėmis šalių, atsižvelgiant į fiskalines, ekonomines, socialines, sveikatos ir viešosios tvarkos problemas. Iš tikrųjų Suomija ribotai taikė šią leidžiančią nukrypti nuostatą ir remdamasi savo nacionaline teise apribojo įvežamo alaus kiekį ne mažiau kaip iki 16 litrų. Dėl šios leidžiančios nukrypti nuostatos Suomijai reikėjo palaipsniui panaikinti galiojančius apribojimus iš kitų valstybių narių į jos teritoriją įvežtam alui pagal Tarybos direktyvoje 92/12/EEB dėl bendrosios tvarkos, susijusios su akcizais apmokestinamais produktais ir jų laikymu, judėjimu ir kontrole, nustatytas sąlygas. |Su pasiūlymu susijusios galiojančios nuostatos 1969 m. gegužės 28 d. Tarybos direktyva 69/169/EEB suderinamos įstatymais, reglamentais ar administraciniais veiksmais nustatytos nuostatos, susijusios su tarptautiniais maršrutais keliaujančių asmenų importuojamų prekių atleidimu nuo apyvartos ir akcizo mokesčių. Nuo 1969 m., kai ši direktyva buvo priimta, ji buvo keletą kartų iš dalies pakeista siekiant išspręsti konkrečias problemas, su kuriomis susidūrė keletas valstybių narių. |Suderinamumas su kitomis Sąjungos politikos kryptimis ir tikslais Netaikytina. |KONSULTACIJOS SU SUINTERESUOTOSIOMIS šALIMIS IR POVEIKIO įVERTINIMAS |Konsultacijos su suinteresuotosiomis šalimis |Pasiūlyme numatyta tiktai Suomijoje pratęsti galiojančių leidžiančių nukrypti nuostatų taikymą. |Ekspertų žinių kaupimas ir pritaikymas |Išorės ekspertų pagalba nebuvo reikalinga. |Poveikio įvertinimas Netaikytina. |TEISINIAI PASIūLYMO ASPEKTAI |Siūlomų veiksmų santrauka Komisija siūlo leisti Suomijai taikyti 16 litrų kiekybinį įvežamo alaus apribojimą asmenims, atvykstantiems iš nesančių valstybėmis narėmis šalių, kuris vėliausiai įsigaliotų nuo 2006 m. sausio 1 d. Ši priemonė padėtų Suomijai sušvelninti dabartines fiskalines ir ekonomines problemas. Ši leidžianti nukrypti nuostata nustos galioti 2006 m. gruodžio 31 d. |Teisinis pagrindas 93 straipsnis |Subsidiarumo principas Tarybos direktyva 69/169/EEB ES nustatė suderintas nuostatas dėl keliaujančių privačių asmenų įvežamų prekių ir tokiu būdu pasinaudojo savo kompetencija. Norint pakeisti šias nuostatas, būtina priimti Bendrijos teisės aktą, ir šie pakeitimai negali priklausyti nuo valstybės narės sprendimo. |Proporcingumo principas Pasiūlymas atitinka proporcingumo principą dėl šios(-ių) priežasties(-čių). |Nepratęsus dabartinės leidžiančios nukrypti nuostatos, būtų taikoma Direktyvos 69/169/EEB 1 straipsniu nustatyta bendra 175 eurų riba. Faktiškai keliaujantys privatūs asmenys turėtų teisę įvežti į Suomiją iš trečiųjų šalių vidutiniškai 200 litrų alaus. Tarp Suomijos ir jos kaimynės trečiosios šalies, t.y. Rusijos, vis dar egzistuoja dideli kainų skirtumai. Neigiamas apsipirkimo kitose šalyse poveikis Suomijos mažmenininkų ekonominei padėčiai kyla dėl neapmuitinamų prekių parduotuvių, įsikūrusių Rusijos pasienio regionuose. Be neigiamų pasekmių mažmeninės prekybos parduotuvėms ir mokestinėms pajamoms, padidėjęs įvežamo alaus kiekis sukelia socialines ir sveikatos problemas. Pirmiau minėtas aplinkybes reikėtų nagrinėti atsižvelgiant į žymų mokesčių sumažinimą, vidutiniškai 33%, kuris buvo įvestas 2004 m., ir į ypatingą Suomijos geografinę padėtį. Todėl manoma, kad yra tikslinga laikinai pratęsti leidžiančią nukrypti nuostatą. |Priemonių pasirinkimas |Siūlomos priemonės: direktyva. |Kitos priemonės nėra laikomos tinkamomis dėl šios(-ių) priežasties (-čių). Galiojanti direktyva gali būti iš dalies pakeista tik kita direktyva. |POVEIKIS BIUDžETUI |Pasiūlymas neturi jokio neigiamo poveikio Bendrijos biudžetui. |PAPILDOMA INFORMACIJA |Koreliacijos lentelė Valstybės narės turi pateikti Komisijai nacionalinių nuostatų tekstus, kuriais įgyvendinama direktyva, o taip pat jų ir šios direktyvos koreliacijos lentelę. |1.  2005/0175 (CNS)PasiūlymasTARYBOS DIREKTYVAiš dalies keičianti Direktyvą 69/169/EEB dėl alaus įvežimui į Suomiją taikomų laikinų kiekybinių apribojimųEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],atsižvelgdama į Europos ekonomikos ir socialinių reikalų komiteto nuomonę[3],kadangi:(1) 1969 m. gegužės 28 d. Tarybos direktyvos 69/169/EEB dėl įstatymais ir kitais teisės aktais nustatytų nuostatų dėl tarptautiniais maršrutais[4] keliaujančių asmenų importuojamų prekių atleidimo nuo apyvartos ir akcizo mokesčių suderinimo 4 ir 5 straipsniuose nustatytos ribos dėl akcizais apmokestinamų prekių, įvežamų asmenų, atvykstančių iš valstybėmis narėmis nesančių šalių, bagaže, su sąlyga, kad prekės įvežamos ne komerciniais tikslais.(2) Direktyva 69/169/EEB, kuri iš dalies pakeista Direktyva 2000/47/EEB, leidžia Suomijai iki 2005 m. 31 d. apriboti įvežamo alaus kiekį ne mažiau kaip iki 6 litrų vienam asmeniui dėl rimtų ekonominių sunkumų, su kuriais susiduria Suomijos mažmenininkai pasienio regione, taip pat dėl žymaus pajamų sumažėjimo, kurį sukelia padidėjęs alaus įvežimas iš nesančių valstybėmis narėmis šalių. Suomija taikė šią normą ribotai, ir alaus įvežimas buvo apribotas, nustatant maksimalų 16 litrų kiekį vienam asmeniui.(3) Įstojus naujosioms valstybėms narėms atsirado naujų galimybių asmenims, keliaujantiems iš vienos iš valstybių narių, ypač iš Estijos, įsivežti alaus į Suomiją. Suomija sureagavo į susidariusią situaciją vidutiniškai 33% sumažindama mokesčius alkoholiniams gėrimams, ir tai yra didžiausias pokytis per 40 metų.(4) Sumažinus mokesčius alkoholiui ne tik ženkliai sumažėjo pajamos iš akcizo mokesčio, bet ir padaugėjo problemų, susijusių su alkoholio politika bei su socialine ir sveikatos politika. Be to, atsirado viešosios tvarkos problemų ir padidėjo su alkoholio vartojimu susijęs nusikalstamumas.(5) Suomija kreipėsi dėl nuostatos, leidžiančios nukrypti nuo Direktyvos 69/169/EEB 4 straipsnio 1 dalies, kuri leistų taikyti asmenims, keliaujantiems iš valstybėmis narėmis nesančių šalių, maksimalų, ne mažesnį kaip 16 litrų vienam asmeniui, apribojimą įvežamam alui.(6) Reikėtų atsižvelgti į Suomijos geografinę padėtį, ekonominius Suomijos mažmenininkų, prekiaujančių pasienio regionuose, sunkumus, ir į ženklų pajamų sumažėjimą dėl padidėjusio alaus įvežimo iš šalių, nesančių valstybėmis narėmis.(7) Dėl šių priežasčių ir atsižvelgiant į dabartinius pasvarstymus dėl Direktyva 69/169/EEB nustatytos prekių vertės ir kiekio bendrosios peržiūros, tikslinga leisti Suomijai dar vienerius metus taikyti prašomą leidžiančią nukrypti nuostatą iki 2006 metų gruodžio 31 d.PRIĖMĖ ŠIĄ DIREKTYVĄ:1 straipsnisDirektyvos 69/169/EEB 5 straipsnio 9 dalis pakeičiama taip:"9. Nukrypstant nuo 4 straipsnio 1 dalies, Suomijai leidžiama iki 2006 m. gruodžio 31 d. taikyti maksimalų ne mažesnį kaip 16 litrų kiekybinį apribojimą alui, įvežamam iš šalių, nesančių valstybėmis narėmis.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2005 m. gruodžio 31 d., įgyvendina šią direktyvą. Jos nedelsdamos pateikia Komisijai tų nuostatų tekstus bei jų ir šios direktyvos koreliacijos lentelę.Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.3 straipsnisŠi direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.4 straipsnisŠi direktyva skirta valstybėms narėms.Priimta Briuselyje,Tarybos varduPirmininkas [1] OL C […], […], p. […].[2] OL C […], […], p. […].[3] OL C […], […], p. […].[4] OL L 133, 1969 6 4, p. 6. Direktyva su paskutiniais pakeitimais, padarytais Direktyva 200/47/EB (OL L193, 2000 7 29, p. 73).